CELEX: 32005D0241
Language: sk
Date: 2005-03-15 00:00:00
Title: 2005/241/: Rozhodnutie Komisie zo 14. marca 2005 o finančnej účasti Spoločenstva na programe kontroly organizmov škodlivých pre rastliny a rastlinné výrobky vo francúzskych zámorských departementoch na rok 2004 [oznámené pod číslom K(2005) 603]

19.3.2005   
            
            
               SK
            
            
               Úradný vestník Európskej únie
            
            
               L 74/66
            
         
      ROZHODNUTIE KOMISIE
   
   zo 14. marca 2005
   o finančnej účasti Spoločenstva na programe kontroly organizmov škodlivých pre rastliny a rastlinné výrobky vo francúzskych zámorských departementoch na rok 2004
   [oznámené pod číslom K(2005) 603]
   (Iba francúzsky text je autentický)
   (2005/241/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1452/2001 z 28. júna 2001, ktorým sa zavádzajú špecifické opatrenia pre niektoré poľnohospodárske výrobky pre francúzske zámorské departementy, mení a dopĺňa smernica 72/462/EHS a zrušujú nariadenia (EHS) č. 525/77 a (EHS) č. 3763/91 (Poseidom) (1), a najmä na jeho článok 20 ods. 3,
   so zreteľom na program kontroly organizmov škodlivých pre rastliny alebo rastlinné výrobky vo francúzskych zámorských departementoch, ktorý predložilo Francúzsko,
   keďže:
   
               (1)
            
            
               Rozhodnutie Komisie 93/522/EHS z 30. septembra 1993 o určení opatrení oprávnených na financovanie Spoločenstva v rámci programov kontroly organizmov škodlivých pre rastliny alebo rastlinné výrobky vo francúzskych zámorských departementoch, na Azorských ostrovoch a na Madeire (2) určuje opatrenia, ktoré sú oprávnené na financovanie Spoločenstva v rámci programov kontroly organizmov škodlivých pre rastliny a rastlinné výrobky vo francúzskych zámorských departementoch, na Azorských ostrovoch a na Madeire.
            
         
               (2)
            
            
               Osobitné pestovateľské podmienky vo francúzskych zámorských departementoch si vyžadujú osobitnú pozornosť a v týchto regiónoch sa musia prijať alebo posilniť opatrenia týkajúce sa rastlinnej výroby, najmä fytosanitárne opatrenia.
            
         
               (3)
            
            
               Fytosanitárne opatrenia, ktoré sa majú prijať alebo posilniť, sú výnimočne nákladné.
            
         
               (4)
            
            
               Príslušné francúzske orgány predložili Komisii program opatrení, ktorý bližšie určuje ciele, ktoré sa majú dosiahnuť, opatrenia, ktoré sa majú vykonať, ako aj dĺžku ich trvania a náklady s cieľom možného finančného príspevku Spoločenstva.
            
         
               (5)
            
            
               Podľa článku 20 ods. 4 nariadenia Rady (ES) č. 1452/2001 môže finančný príspevok Spoločenstva pokrývať do 60 % oprávnených výdavkov s výnimkou ochranných opatrení pre banány.
            
         
               (6)
            
            
               V súlade s článkom 3 ods. 2 nariadenia Rady (ES) č. 1258/1999 (3) sa veterinárne a fytosanitárne opatrenia vykonávané v súlade s pravidlami Spoločenstva financujú v rámci sekcie záruk Európskeho poľnohospodárskeho usmerňovacieho a záručného fondu. Finančná kontrola týchto opatrení je upravená v článkoch 8 a 9 uvedeného nariadenia.
            
         
               (7)
            
            
               Vďaka technickým informáciám poskytnutým Francúzskom mohol Stály fytosanitárny výbor vykonať presnú a rozsiahnu analýzu situácie.
            
         
               (8)
            
            
               Opatrenia ustanovené v tomto rozhodnutí sú v súlade so stanoviskom Stáleho fytosanitárneho výboru,
            
         PRIJALA TOTO ROZHODNUTIE:
   Článok 1
   Týmto sa schvaľuje finančná účasť Spoločenstva na oficiálnom programe kontroly organizmov škodlivých pre rastliny a rastlinné výrobky vo francúzskych zámorských departementoch, ktorý predložila Francúzska republika na rok 2004.
   Článok 2
   Oficiálny program pozostáva z troch čiastkových programov:
   
               1.
            
            
               čiastkový program týkajúci sa viacerých departementov, a to Martiniku, Guadeloupu, Francúzskej Guyany a Réunionu, pozostávajúci z dvoch opatrení:
               
                           —
                        
                        
                           analýza rizika škodcov pri určitých invazívnych rastlinách podstatných pre francúzske zámorské departementy,
                        
                     
                           —
                        
                        
                           metódy detekcie viroidov citrusov;
                        
                     
         
               2.
            
            
               čiastkový program vypracovaný pre Martinický departement, pozostávajúci zo štyroch opatrení:
               
                           —
                        
                        
                           fytosanitárne hodnotenie a diagnostika prostredníctvom používania regionálneho laboratória a jeho mobilnej jednotky („zelené laboratórium“),
                        
                     
                           —
                        
                        
                           stratégia kontroly škodcu Helikoverpa zea na paradajkách,
                        
                     
                           —
                        
                        
                           zriadenie databázy fytosanitárnych postupov v oblasti produkcie cukrovej trstiny, zeleniny a ovocia,
                        
                     
                           —
                        
                        
                           integrované poľnohospodárstvo v rámci produkcie ovocia: citrusy a guava, vypracovanie zoznamu škodcov a fytosanitárnych postupov, vydávanie technických listov;
                        
                     
         
               3.
            
            
               čiastkový program vypracovaný pre departement Francúzskej Guyany:
               
                           —
                        
                        
                           fytosanitárne hodnotenie a diagnostika prostredníctvom používania regionálneho laboratória a jeho mobilnej jednotky („zelené laboratórium“), propagácia zaužívaných poľnohospodáskych postupov.
                        
                     
         Článok 3
   Finančný príspevok Spoločenstva na program predložený Francúzskou republikou na rok 2004 je 60 % výdavkov súvisiacich s oprávnenými opatreniami podľa rozhodnutia Komisie 93/522/EHS a predstavuje maximálne 187 800 EUR (bez DPH).
   Plán nákladov a financovania programu je stanovený v prílohe I k tomuto rozhodnutiu.
   Rozčlenenie nákladov je stanovené v prílohe II k tomuto rozhodnutiu.
   Článok 4
   Záloha vo výške 100 000 EUR sa vyplatí do 60 dní po prijatí žiadosti o platbu zo strany Francúzska.
   Článok 5
   Oprávnené obdobie na náklady súvisiace s týmto projektom sa začína 1. októbra 2004 a končí 30. septembra 2005.
   Obdobie vykonávania opatrení sa môže predĺžiť len vo výnimočných prípadoch, a to s výslovným písomným súhlasom Monitorovacieho výboru uvedeného v bode I.A prílohy III pred ukončením úloh.
   Článok 6
   Finančný príspevok Spoločenstva sa poskytuje len za podmienky, že vykonávanie programu je v súlade s príslušnými ustanoveniami práva Spoločenstva, vrátane pravidiel o hospodárskej súťaži a verejnom obstarávaní.
   Článok 7
   Skutočné výdavky sa oznámia Komisii rozčlenené podľa typu opatrenia alebo čiastkového programu spôsobom preukazujúcim súvislosť medzi indikatívnym plánom financovania a skutočnými výdavkami. Tieto oznámenia je možné uskutočniť aj elektronickou formou.
   Zostatok finančného príspevku uvedený v článku 3 sa vyplatí za podmienky, že doklad uvedený v bode I.B(4), druhý pododsek tretieho odseku, prílohy III sa predloží do 30. septembra 2005.
   Komisia môže na základe riadne odôvodnenej žiadosti Francúzskej republiky upraviť plány financovania až o 15 % príspevku Spoločenstva na čiastkový program alebo opatrenie na celé obdobie, a to za predpokladu, že sa neprekročí celková čiastka oprávnených nákladov plánovaných v rámci programu a že sa tým neovplyvnia hlavné ciele programu.
   Všetka pomoc poskytovaná Spoločenstvom podľa tohto rozhodnutia sa vyplatí Francúzskej republike, ktorá je zároveň zodpovedná za to, že sa Spoločenstvu vrátia všetky čiastky vyplatené naviac.
   Článok 8
   Francúzska republika zabezpečí súlad s rozpočtovými ustanoveniami, politikami Spoločenstva a informáciami, ktoré sa majú poskytnúť Komisii podľa prílohy III.
   Článok 9
   Toto rozhodnutie je určené Francúzskej republike.
   
      V Bruseli 14. marca 2005
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 198, 21.7.2001, s. 11. Nariadenie naposledy zmenené a doplnené nariadením 1690/2004 (Ú. v. EÚ L 305, 1.10.2004, s. 1).
   
      (2)  Ú. v. ES L 251, 8.10.1993, s. 35. Rozhodnutie naposledy zmenené a doplnené rozhodnutím Komisie 96/633/ES (Ú. v. ES L 283, 5.11.1996, s. 58).
   
      (3)  Ú. v. ES L 160, 26.6.1999, s. 103.
   
      PRÍLOHA I
      PLÁN FINANCOVANIA NA ROK 2004
      
                  (EUR)
               
            
                   
               
               
                  Príspevok ES
               
               
                  Vnútroštátny príspevok
               
               
                  Oprávnené výdavky na rok 2004
               
            
                  Analýza rizika škodcov – invazívni škodcovia
               
               
                  54 000
               
               
                  36 000
               
               
                  90 000
               
            
                  Metóda detekcie viroidov
               
               
                  19 500
               
               
                  13 000
               
               
                  32 500
               
            
                  Martinik
               
               
                  75 300
               
               
                  50 200
               
               
                  125 500
               
            
                  Francúzska Guyana
               
               
                  39 000
               
               
                  26 000
               
               
                  65 000
               
            
                  Celkom
               
               
                  187 800
               
               
                  125 200
               
               
                  313 000
               
            
   
      PRÍLOHA II
      ROZČLENENIE NÁKLADOV NA ROK 2004
      
                  (EUR)
               
            
                   
               
               
                  Zamestnanci
               
               
                  Zariadenie
               
               
                  Spotrebný tovar
               
               
                  Ostatné náklady
               
               
                  Celkom
               
            
                  Analýza rizika škodcov – invazívni škodcovia
               
               
                  85 000
               
               
                  0
               
               
                  3 000
               
               
                  2 000
               
               
                  90 000
               
            
                  Metóda detekcie viroidov
               
               
                  18 000
               
               
                  3 000
               
               
                  8 000
               
               
                  3 500
               
               
                  32 500
               
            
                  Martinik
               
               
                  93 000
               
               
                  6 500
               
               
                  20 000
               
               
                  6 000
               
               
                  125 500
               
            
                  Francúzska Guyana
               
               
                  50 000
               
               
                  0
               
               
                  5 000
               
               
                  10 000
               
               
                  65 000
               
            
                  Celkom
               
               
                  246 000
               
               
                  9 500
               
               
                  36 000
               
               
                  21 500
               
               
                  313 000
               
            
   
      PRÍLOHA III
      I.   Ustanovenia o vykonávaní programu
      MONITOROVANIE A HODNOTENIE
      A.   Monitorovací výbor
      1.   Zriadenie
      Nezávisle od financovania tohto opatrenia sa zriaďuje monitorovací výbor pre program, zložený zo zástupcov Francúzska a Komisie. Pravidelne skúma vykonávanie programu a v primeraných prípadoch navrhuje akékoľvek požadované úpravy.
      2.   Výbor si stanoví svoj vlastný rokovací poriadok do jedného mesiaca od oznámenia tohto rozhodnutia Francúzsku.
      3.   Pôsobnosť Monitorovacieho výboru
      Výbor:
      
                  —
               
               
                  je vo všeobecnosti zodpovedný za uspokojivé napredovanie programu pri dosahovaní stanovených cieľov. Do jeho pôsobnosti patria opatrenia programu poskytnuté v rámci pomoci Spoločenstva. Dohliada na dodržiavanie predpisov vrátane predpisov o oprávnenosti opatrení a projektov,
               
            
                  —
               
               
                  na základe informácií o výbere už schválených a vykonávaných projektov zaujíma stanovisko k uplatňovaniu kritérií výberu stanovených v programe,
               
            
                  —
               
               
                  navrhuje akékoľvek opatrenia potrebné na urýchlenie vykonávania programu, pokiaľ by informácie pravidelne poskytované v rámci predbežných monitorovacích a hodnotiacich ukazovateľov poukazovali na omeškanie,
               
            
                  —
               
               
                  prekladá Komisii svoje stanovisko k navrhovaným úpravám,
               
            
                  —
               
               
                  prijíma stanovisko k projektom technickej pomoci v rámci programu,
               
            
                  —
               
               
                  prijíma stanovisko k záverečnej správe,
               
            
                  —
               
               
                  počas príslušného obdobia podáva správy Stálemu fytosanitárnemu výboru o napredovaní programu a vzniknutých výdavkoch.
               
            B.   Monitorovanie a hodnotenie programu počas obdobia vykonávania (priebežné monitorovanie a hodnotenie)
      1.   Národná agentúra zodpovedná za vykonávanie je taktiež zodpovedná za priebežné monitorovanie a hodnotenie programu.
      2.   Priebežným monitorovaním sa rozumie informačný systém o stave napredovania programu. Priebežné monitorovanie sa vzťahuje na opatrenia v rámci programu. Vykonáva sa na základe finančných a fyzických ukazovateľov, ktoré sú štruktúrované tak, že umožňujú zhodnodiť zhodu medzi výdavkami na každé opatrenie a vopred určenými fyzickými ukazovateľmi, a znázorňuje tak stav vykonávania opatrení.
      3.   Priebežné hodnotenie programu zahŕňa analýzu kvantitatívnych výsledkov vykonávania na základe prevádzkových, právnych a procedurálnych úvah. Účelom je zaručiť súlad opatrení s cieľmi programu.
      Správa o vykonávaní a hodnotenie programu.
      4.   Francúzsko oznámi Komisii do jedného mesiaca od prijatia programu názov úradu zodpovedného za vyhotovenie a predloženie záverečnej správy o vykonávaní.
      Záverečnú správu o vykonávaní súčasného programu predloží príslušný orgán Komisii najneskôr 15. októbra 2005 a potom sa v čo najmenšom časovom odstupe predloží Stálemu fytosanitárnemu výboru.
      Obsahuje:
      
                  —
               
               
                  stručný technický prehľad o celom programe (stupeň dosiahnutia fyzických a kvantitatívnych cieľov a dosiahnutého pokroku) a hodnotenie priameho fytosanitárneho a hospodárskeho dosahu,
               
            
                  —
               
               
                  výkaz nákladov vrátane výdavkov a príjmov a vyhlásenie Francúzska o tom, že na tieto opatrenia v rámci programu sa nežiadalo ani nebude žiadať o iný príspevok Spoločenstva.
               
            5.   Komisia môže spoločne s Francúzskom povolať nezávislého znalca, ktorý na základe priebežného monitorovania vykoná priebežné hodnotenie podľa bodu 3. Hodnotiteľ môže na základe ťažkostí, ktoré sa vyskytli v priebehu vykonávania, predkladať návrhy na úpravu čiastkových programov a/alebo opatrení a na zmenu kritérií výberu pre projekty atď. Na základe monitorovania riadenia môže prijať stanovisko k správnym opatreniam, ktoré sa majú prijať.
      II.   Súlad s politikami Spoločenstva
      Program sa vykonáva v súlade s ustanoveniami o súlade s politikami Spoločenstva a ich koordinácii. V záverečnej správe musí Francúzsko uviesť tieto informácie.
      OCHRANA ŽIVOTNÉHO PROSTREDIA
      a)   Všeobecné informácie
      
                  —
               
               
                  opis hlavných vlastností a problémov príslušného regiónu z hľadiska životného prostredia, v ktorom sa okrem iného uvádza opis dôležitých chránených oblastí (oblastí s citlivým životným prostredím),
               
            
                  —
               
               
                  úplný opis hlavných pozitívnych a negatívnych účinkov, ktoré môže mať program na životné prostredie vzhľadom na plánované investície,
               
            
                  —
               
               
                  opis opatrení plánovaných s cieľom zabrániť akýmkoľvek škodlivým účinkom na životné prostredie alebo ich zmierniť alebo kompenzovať,
               
            
                  —
               
               
                  správa o konzultáciách so zodpovednými orgánmi v oblasti životného prostredia (stanovisko ministerstva životného prostredia alebo jeho ekvivalent) a prípadne správa o konzultáciách s verejnosťou.
               
            b)   Opis plánovaných opatrení
      Pri opatreniach v rámci programu, ktoré môžu mať podstatne škodlivý účinok na životné prostredie:
      
                  —
               
               
                  postupy, ktoré sa uplatnia na hodnotenie jednotlivých projektov počas vykonávania programu,
               
            
                  —
               
               
                  plánované mechanizmy monitorovania dosahu na životné prostredie počas vykonávania programu, ktoré vyhodnocujú výsledky a zabraňujú škodlivým účinkom alebo ich zmierňujú alebo kompenzujú.